system
Răspunde în limba română, în stilul Wikipedia, cat mai corect gramatical.
user
Îmi poți explica despre Județul Sibiu?
assistant
Județul Sibiu (în , în ) este un județ situat în sudul Transilvaniei în podișul cu același nume, la nord de Carpații Meridionali, în  România. Reședința județului este municipiul Sibiu.

Geografie 
Județul Sibiu se întinde pe 5.432 km2, ceea ce reprezintă 2,28 % din suprafața totală a țarii. Se învecinează la est cu județul Brașov, la vest și sud-vest cu Alba, la sud-est cu Argeș, la sud cu Vâlcea iar la nord cu județul Mureș.

Relief 
Județul Sibiu cuprinde zone largi de munte, podiș și depresionare. Cele dintâi cuprind Munții Cindrel, Munții Lotrului și partea vestică a Munților Făgăraș, care sunt cei mai înalți munți din țară, cu vârfuri (Negoiu, Ciortea, Vârtopu, Vânătarea lui Buteanu) cuprinse între 2.000 și 2.500 m. În județ se mai află Podișul Târnavelor, Podișul Hârtibaciului, Podișul Secașelor, Depresiunea Apoldului, Depresiunea Săliștei, Depresiunea Sibiului, situată în dreapta râului Olt, și Depresiunea Făgărașului, cu doar o treime din suprafață atribuită județului Sibiu și cu o altitudine cuprinsă între 350 și 500 m.

Hidrografie 
 Râul Olt cu afluenții: Arpașu, Porumbacu, Cârțișoara, Cibinul, Pârâul Nou.
 Râul Târnava Mare
 Râul Cibin cu afluenții săi: Hârtibaciu, Sadu, Sebeș, Rușcior, Strâmba, Râul Vadului.
 Râul Sebeș care formează hotarul vestic al județului.

Clima 
Județul Sibiu are o climă continental-moderată, cu diferențe de temperatură în funcție de formele de relief, astfel temperaturile medii anuale oscilează între 9,4 grade pe valea Oltului și scad sub 0 grade pe vârful Negoiu. Cantitățile de precipitații medii anuale sunt cuprinse între 650 mm în zona depresionară și urcă peste 1.300 mm în zona muntoasă.

Floră și faună 
Flora bine diversificată în specii de: conifere (brad, molid), foioase (fag, stejar, gorun, tei, paltin de munte, arțar, frasin), specii de arbuști (vișinelul, alunul, socul), specii de ierburi (păiuș roșu, iarba câmpului, țepoșică, pieptănăriță) și o gamă variată de specii floristice (macul de munte, crucea voinicului, daria, roua cerului,zambila sălbatică).

Fauna cuprinde specii de: mamifere (capra neagră, cerbul, căpriorul, ursul, râsul, mistrețul, vulpea, iepurele, veverița), păsări (brumărița, mierla gulerată, fâsa de munte, sturzul de piatră, ciocârlia, potârnichea, gaița, cocoșul de munte, ierunca), reptile (șerpi, șopârle, broaște) și pești (păstrăv, biban, clean, crap).

Istorie 
Descoperirile arheologice făcute pe raza județului atestă faptul că zona a fost locuită încă din paleolitic dovadă stau săpăturile de la Racovița, unde s-a găsit un topor de silex aparținând culturii de prund. Fragmentele de ceramică, podoabele, uneltele, mormintele de inhumație, descoperite cu ocazia săpaturilor arheologice ne dovedesc parcurgerea prin etapele succesive ale istoriei (neolitic, epoca bronzului, epoca fierului). La începutul secolului al XII-lea, odată cu integrarea Transilvaniei în Regatul Ungariei, a început colonizarea cu sași a Sibiului. În anul 1191 papa Celestin al III-lea a acordat autonomie Prepoziturii Sibiului, fapt care a facilitat dezvoltarea Sibiului ca centru religios. În anul 1486 Sibiul a devenit sediul Universității Săsești (Universitas Saxonum), organismul politic al sașilor transilvăneni. În secolul al XVI-lea marea majoritate a populației săsești a aderat la reforma protestantă. În anul 1572 sediul Bisericii Evanghelice din Transilvania a fost mutat de la Sibiu la Biertan, de unde a revenit la Sibiu în anul 1867.

În timpul revoluției de la 1848 la Sibiu s-a constituit Comitetul de Pacificațiune din care făceau parte Avram Iancu, Simion Bărnuțiu, Axente Sever. În anul 1863 Dieta Transilvaniei, alcătuită din 58 deputați români, 56 deputați maghiari și secui și 44 deputați sași, s-a întrunit la Sibiu și a adoptat unele măsuri economice, precum și o lege privind egala îndreptățire a românilor cu sașii și secuii.

În anul 1871 ia ființă Banca Albina, cea mai mare bancă românească a acelor vremuri. Sfârșitul secolului al XIX-lea și începutul secolului al XX-lea reprezintă o etapă de dezvoltare a comitatului Sibiu.

Transporturi

Aerian 

Aeroportul Internațional Sibiu deservește curse zilnice spre și dinspre București, Dortmund, Londra, Madrid, Memmingen, München, Nürnberg, Stuttgart și Viena.

Rutier 
 E81 Satu Mare-Zalău-Cluj-Sebeș-Sibiu-Râmnicu Vâlcea-Pitești
 E68 Arad-Deva-Sebeș-Sibiu-Făgăraș-Brașov
 DN1 București-Ploiești-Brașov-Sibiu-Alba Iulia-Cluj-Oradea
 DN7 București-Râmnicu Vâlcea-Sibiu-Deva-Arad
 DN14 Sibiu-Sighișoara

Feroviar 
 Sibiu-Vințu de Jos
 Sibiu-Brașov
 Sibiu-Râmnicu Vâlcea
 Sibiu-Copșa Mică
 Sibiu-Agnita

Administrație 

Județul Sibiu este administrat de un consiliu județean format din 32 consilieri. În urma alegerilor locale din 2020, consiliul este prezidat de  de la , iar componența politică a Consiliului este următoarea:

Populația 

 Români -  340.836
 Romi - 17.901
 Maghiari - 10.893
 Germani - 4.117
 Alții- 640

Economie 
Un rol important în economia județului îl au: industria de textile și de confecții, industria de pielărie și încălțăminte, industria de construcții a mijloacelor de transport rutier, industria materialelor de construcții (prin exploatarea zăcămintelor de marmură, argilă și nisipuri), industria de prelucrare a lemnului, industria alimentară (prin prelucrarea laptelui, a cărnii și a pieilor), comerțul, serviciile și turismul. Exploatarea resurselor naturale sarea și nămolul mineral sunt valorificate in stațiunile balneoclimaterice Bazna și Ocna Sibiului în tratarea unor afecțiuni. O ramură de bază a economiei acestui județ este și agricultura prin creșterea animalelor și cultivarea porumbului, cartofului și orzului.

Turism 
Sibiul este al cincilea județ de pe traseul turistic Via Transilvanica, care începe în Județul Mehedinți, străbate Munții Carpați și Podișul Transilvaniei, și se încheie la Mânăstirea Putna din Județul Suceava.
 Parcul Natural Dumbrava Sibiului
 Parcul Natural Cindrel
 Lacul fără fund Ocna Sibiului
 Rezervația de la Valea Șarbă-Dealul Zakel
 Lacul Bâlea
 Iezărele Cindrelului
 Calcarele cu hippuriți de la Cisnădioara
 Calcarele eocene de la Turnu Roșu - Porcești
 Mărginimea Sibiului
 Biserica fortificată din Biertan
 Turnul Scărilor, Sibiu
 Biserica Franciscană, Sibiu
 Turnul Tâmplarilor, Sibiu
 Turnul Blănarilor, Sibiu
 Stațiunea balneoclimaterică Băile Bazna
 Stațiunea balneoclimaterică Ocna Sibiului       
 Stațiunea climaterică Păltiniș

Diviziuni administrative 

Județul este format din 64 unități administrativ-teritoriale: 2 municipii, 9 orașe și 53 de comune.
Lista de mai jos conține unitățile administrativ-teritoriale din județul Sibiu.

Bibliografie 
 Podișul Transilvaniei de sud și unitățile limitrofe. Repere geografice, Grecu Florina, Mărculeț Ioan., Mărculeț Cătălina, Dobre Robert., Edit. Universității din București, 2008.
 Județul Sibiu, Monografie, Ilie Moise. Editura Sport Turism București 1981.
 Județul Sibiu, Coloianu Nicolae, Dragu Gheorghe, Badea Lucian. Editura Academiei R.S.R. București 1976.
 Opportunities to use Sibiu county’s tourist patrimony, Mărculeț Ioan, Mărculeț Vasile. The 5th edition of the Regional Conference of Geography „Geographic Researches in the Carpathian-Danube Space“. The reconsideration of the geographic approach in the contextof globalization, Editura MIRTON, Timișoara 2002.
 Repertoriul Arheologic al județului Sibiu, Sabin Adrian Luca, Zeno P.Karl, Adrian Georgescu. ISBN 973-590-856-5, Editura Economică Sibiu 2003.
 Etnii și confesiuni religioase în Regiunea de Dezvoltare Centru a României. Observații geodemografice, I. Mărculeț, Cătălina Mărculeț, în Comunicări științifice, Vol. VI., Mediaș, 2007.

Legături externe 

 Consiliul Județean Sibiu
 Prefectura Județului Sibiu
 Date demografice conform recensământului din anul 2002 
 Institutul de Memorie Culturală a României - CIMEC (Rapoarte arheologice) 
 Institutul de Memorie Culturală a României - CIMEC (Lăcașe de cult din România - serviciu de căutare) 
 Județul Sibiu (cadrul geografic)
 Stema județului Sibiu a fost aprobată, 22 noiembrie 2002, Amos News

Note

Vezi și 

 Județele României
 Județele interbelice ale Regatului României
 Listă de localități din județul Sibiu
 Listă de comune din județul Sibiu
 Lista monumentelor istorice din județul Sibiu
 Lista rezervațiilor naturale din județul Sibiu
 Județul Sibiu (interbelic)
 Dumbrăveni
 Comitatul Sibiu